NPPG ตั้ง “เชิดศักดิ์ กู้เกียรตินันท์” นั่งเก้าอี้ประธานกรรมการบริหาร
NPPG ตั้ง "เชิดศักดิ์ กู้เกียรตินันท์" นั่งเก้าอี้ประธานกรรมการบริหาร แทน "ศุภจักร ไตรรัตโนภาส" ที่ลาออก มีผลตั้งแต่ 30 พ.ย.61
4 ธ.ค. 2561

บริษัท เอ็นพีพีจี (ประเทศไทย) จำกัด (มหาชน) หรือ NPPG ระบุว่า ที่ประชุมคณะกรรมการบริษัทครั้งที่ 13/2561 มีมติรับทราบการลาออกของ นายศุภจักร ไตรรัตโนภาส จากตำแหน่งกรรมการและประธานกรรมการบริหารของบริษัท โดยให้มีผลตั้งแต่ วันที่ 30 พฤศจิกายน 2561 เป็นต้นไป เนื่องจากมีภารกิจที่อยู่ในความรับผิดชอบเพิ่มมากขึ้น ซึ่งอาจทำให้ไม่สามารถปฏิบัติหน้าที่กรรมการของบริษัทได้อย่างมีประสิทธิภาพ
พร้อมทั้งมีมติแต่งตั้ง นายเชิดศักดิ์ กู้เกียรตินันท์ ปัจจุบันดำรงตำแหน่งกรรมการ เป็นประธานกรรมการบริหาร แทน นายศุภจักร ไตรรัตโนภาส ซึ่งขอลาออกจากตำแหน่ง โดยให้มีผลตั้งแต่ วันที่ 30 พฤศจิกายน 2561 เป็นต้นไป